text: Nawara iton nga artikulo sito mga 2015 sa pagkawara sa Triond hasta sa ngatanan nga kanya mga affiliate sites, kaupod na a Socyberty. Website ini nga Triond nga diin nakakag-publish a mga paragsurat sa internet; dikan, binabaydan sira tungod sa kanira mga sinurat.
text: #000002
text: Ini nga Amorphophallus paeniifolius sayo ini nga duma nga gingangaranan bagong sa San Roque sa Norte san Samar sa Pilipinas. Prominente ini siya nga nakabutang sa kada lamesa basta panahon san Pasko. Para sa mga taga-San Roque, diri kumpleto a kanira Pasko basta waray bagong.
text: #000003
text: A sugad man ni Dr. Edwino Fernando, sayo sa mga bantugan nga mga taxonomist sa Pilipinas, diri igitatanom a bagong sa iba nga rehiyon sa nasud. Ngani, nahimangraw siya sa pagsumati ko sa kanya nga mayaon mga uma si' bagong sa San Roque. Ambagaw pa niya, ini nga tanom ginagamit la nga tubong para sa mga mananap sa iba nga parte sa Pilipinas, kudi mga ilahas la ini nga bagong kay mga tudok man la ini tikang sa bukid.
text: #000005
text: Siton nga takna nga ako gisurat iton nga artikulo sa Socyberty, maaram ak nga kinahanglan ko kumadto sa uma ngan makig-istorya sa mga parag-uma basi mabaton ko a ako mga pangutana hiunong sini nga duma.
text: #000007
text: "A bagong kay sayo nga duma nga importante sa kinabuhi sa mga taga-San Roque. Kilalado ini sa San Roque ku Pasko — panahon sa ka-bastante. A kat-tatanom ngan kat-uukad sa bagong nahimumutang sa duha nga importante nga panahon sa Kristyano nga kalendaryo: Para sa mga residente, a Pasko kay kat-uukad ngan kat-u-ug-og sa bagong; para naman sa mga parag-uma, a panahon sa Kamahalan kay kat-tatanom sa bagong."
text: #000010
text: Nagsasaysay ini nga artikulo sa mga nahigaraan nga buruhaton san mga tawo (folk practices), mga tinutuuhan (beliefs), ngan mga ritwal (rituals) nga kaupod sini nga duma. Api liwat sa artikulo a mga hurimhudim san mga parag-uma mentras nagtatanom. Mayaon liwat mga hulagway san magkadurudilain nga mga aktibidades sa uma. Syempre, nakasurat a nga mga hurimhudim sa Waray nga pinulongan. Basi mahipaabay ini sa mas daramo nga paragbasa, amo gihubad sa Iningles ini nga mga impormasyon. Mao ini a haylayts sini nga amo sinurat: (1) impormasyon mahitungod sa mga paragbagong; (2) papel sa kada myembro san pamilya sa pagpananom sa bagong; (3) pagpangandam sa uma; (4) mga kinahanglanon sa taranuman sa bagong; (5) panahon sa pagpananom; (6) ritwal sa pagpananom; (7) pag-ataman sa uma; (8) ritwal sa pagpasalamat; (9) pag-ayad sa bagong; (10) pag-ukad sa bagong; (11) pagmamat sa butig; ngan (12) bagong komo pagkaon.
text: #000011
text: For your translation needs, DM us.
text: #000014